 Proza - : - Tocanita de inger cu smantana de Somesan Sergiu : - Tocanita de inger cu smantana de Somesan Sergiu"> poezii v3 > Agonia - Ateliere Artistice | Reguli | Publicitate Mission Contact | inscrie-te Promo: > Articol Comunitati Concurs Eseu Multimedia Personale Poezie Presa Proza Citate Scenariu Special Tehnica Literara > > > > Login Parola Trimite Fa-ti un cont! Ai uitat parola? agonia texte comentarii membri Colectii atelier Librarie virtuala Biblioteca virtuala Chat literar Galerie fotografie Top siteuri literare Linkuri culturale Linkuri culturale cautare Audio ajutor contact Columnists Corrections > Texte Recomandate &#65517; Wonderland &#65517; Union Jack &#65517; live session &#65517; singurul care stie ce spun &#65517; Dincolo de veghea Ofeliei &#65517; Avanpremiera pentru vechiul pacat &#65517; atunci cand iubirea ajunge casa de jale &#65517; scrisoare parfumata &#65517; 112 &#65517; Minichua Rōzu &#65517; casa soarelui &#65517; Teodor Dume, carte:Cand umbrele trec strada &#65517; Elegie pentru un creier-arlechin &#65517; 5 minute. si inalta frecventa a nebuniei &#65517; Sunt greu romanii de pornit &#65517; Epigrame trimise la Cluj-Napoca 2019 Romanian Spell-Checker Poezie - Poezii Dictionar de rime proza, eseuri, literatura Top siteuri literare noutati iT, jocuri Romanian Trends Laptop Contact Contact   Trimite o scrisoare catre editor > Texte de acelasi autor > Justitiarul... (Proza) > Pornosaguri... (Proza) > Tatal... (Proza) > Fauritorul... (Proza) > Trebuie sa... (Proza) > Tigrul si... (Proza) > Pofta... (Proza) > O moarte... (Proza) Texte de acelasi autor Traduceri ale acestui text 0 Comentariile membrilor > reddit_url='http:  www.poezie.ro index.php prose 14094776 __Tocanita_de_a nger_cu_sma nta na' > Vizionari: 598 > Tocanita de inger cu smantana proza [ ] Diverse - - - - - - - - - - - - - - - - - - - - - - - - - de Somesan Sergiu [regius1000 ] 2016-07-22 | | Tocanita de inger cu smantana Pe la noi, cand vine seara, din cer incep sa cada ingeri. Mai intai unul se desprinde pe nevazute dintre stele si pluteste usor spre crangul de aluni unde ii asteptam noi, copiii. Apoi al doilea, pe urma al treilea, pana cand nu poti sa-i mai numeri si se preschimba pe nesimtite in vartejuri multicolore de aripi. Cei mai multi se topesc in aer la fel ca fulgii usori ai primelor zapezi, dar unii dintre ei au noroc si ajung pana pe covorul verde al ierbii, privind spre noi cu ochi mari si nevinovati. De cele mai multe ori intind mainile rugator in dorinta de a ne atinge, dar noua ne este frica. "Daca te atinge un inger, ai sa mori!" sunt cuvintele celor mari si nu avem nici un motiv sa nu le credem. Chiar daca cad de multa vreme, inca nu a reusit nimeni sa-si faca curaj sa prinda vreunul. La inceputuri veneau oameni din satele din jur sa-i vada, apoi, vazand ca nu se intampla nimic, sau poate pentru ca au inceput sa cada si prin alte parti, nu au mai venit si fiecare sat a ramas cu ingerii lui. Cu toate ca eram copii si toata ziua eram prinsi cu joaca, vedeam ca viata devenea tot mai grea pe zi ce trecea. ii auzeam de multe ori pe cei mari cum vorbesc despre recoltele tot mai slabe si despre animalele care erau taiate ca sa nu moara de foame. O vreme nu am bagat de seama toate schimbarile, prinsi cum eram cu ale noastre, dar intre o joaca si alta nu puteam uita de privirile tot mai preocupate ale celor mari. Noi ne bucuram ca nu mai mergem la scoala, dar intr-una dintre zile, cand ma pregateam sa fug la crangul cu aluni si am cerut de la buna mea o bucata de paine pe care sa o mananc pe drum, l-am auzit pe Mosu cum ii spune: &#8212; Tai-o mai luminoasa! &#8212; Cum adica mai luminoasa, ma barbate? a intrebat Buna. Mosu a privit posomorat la mine, apoi a lamurit-o: &#8212; Mai luminoasa, adica asa, mai subtire, sa se vada lumina prin ea. Nu mai avem nici grau si nici faina  La numai o saptamana dupa asta am mancat ultima bucata de paine, apoi am trecut la mamaliga, pentru ca porumbul era singurul care crescuse cat de cat pe campul de langa casa. Unii din sat au mai avut un timp faina pentru paine, apoi li s-a terminat si lor si toata lumea din sat a trecut la mamaliga. Oricum, dupa Zguduitura animalele nu se mai praseau. Chiar daca mai faceau pui, aratau ciudat si nu traiau mai mult de cateva zile. Nici copii nu s-au mai nascut dupa ziua aia. &#8212; De la radiatii se intampla asta, spunea preotul. si de la multele pacate ale oamenilor, nu uita el sa adauge in surdina. Lumea nu il mai asculta nici pe el si nici pe la biserica nu se mai ducea. Grija zilei de maine ii impiedica pe oameni sa se mai ocupe de cele sfinte. Asta si poate faptul ca un Dumnezeu nepasator a asistat la Zguduitura fara sa para ca a facut vreun efort sa-i puna capat. Acum doi ani, cand s-a pornit totul, eram prea copil ca sa le inteleg pe toate, dar tot mai tin minte cum se inrosea din cand in cand cerul spre rasarit. Venisem in vacanta, ca de obicei in fiecare vara, la bunicii mei dinspre mama, care locuiau intr-un satuc uitat de lume, intr-o vale dintre munti. Tocmai venisera parintii mei dupa mine sa ma duca inapoi in oras ca incepea scoala, cand, cu o seara inainte de a pleca, s-a pornit totul si nimeni nu s-a mai dus nicaieri. Lumea se urca seara in Poiana lu" Stelica si privea ca la spectacol reprezentatia de sunete si lumini care se vedea in zare si fiecare incerca sa asocieze luminile unui oras cunoscut, pana intr-o seara cand o lumina puternica, de un purpuriu murdar a luminat cerul si la numai cateva minute muntele din spatele satului s-a zguduit cu un huruit surd si parea ca pamantul in intregul lui a parait indurerat. &#8212; Asta da zguduitura, a spus speriata baba Safta si de atunci zilei aceleia toata lumea ii spunea doar Zguduitura. &#8212; Asta a fost Capitala, a adaugat cineva. Cred ca au prajit-o! si eu nu m-am putut gandi in clipa aceea decat la hamsterul meu ramas singur in apartament, care era probabil prajit si el. Radiourile si televizoarele nu mai functionau de vreo doua zile, curent electric nu mai era cam tot de atunci, asa ca preotul isi facu o cruce mare, apoi isi lua inima in dinti si spuse oamenilor: &#8212; Dragii mei, luati cu voi apa si de-ale gurii si stati cateva zile in pivnite, ca de-acu" nu-i a buna. &#8212; Nu ar fi mai bine, parinte, sa ne adunam in biserica si sa ne rugam? intrebase baba Safta. Preotul a privit lung la ea si le-a spus oamenilor care ascultau: &#8212; Daca Dumnezeu trimitea pe arhanghelii sai sa ne pedepseasca, atunci era bine sa ne adunam in biserica si sa ne rugam de iertarea pacatelor. Dar astea, aratase preotul spre cerul purpuriu, sunt bombe si radiatii si nu sunt trimise de Dumnezeu, asa ca stati cateva zile in pivnite si inchideti bine usile. Cei mai multi l-au ascultat, dar de a doua zi tot au mai iesit, ca lumea la munte are animale si nu s-au nascocit inca radiatiile care sa tina un muntean in beci cand animalele ii zbiara de foame in grajd. Au iesit si le-au adapat si le-au dat de mancare si parea ca nimic rau nu parea ca s-a intamplat cu ei. Dupa numai cateva zile au inceput sa urce spre satul nostru oraseni si mintea mea de copil nu putea pricepe de ce li se cojea pielea de pe fata si nici de ce carau in carucioarele trase dupa ei televizoare, masini de spalat si aparate pentru cafea, care nu aveau prea mare cautare in satul nostru nici inainte, cand inca mai era curent electric. Dupa un timp au inteles si ei asta si au inceput sa vina cu bani de aur sau de argint si un timp au mai facut rost de mancare. Le povesteau celor care voiau sa asculte ca in orase mortii erau in gramezi asa de mari, ca nici cainii si animalele salbatice care umblau pe strazi si mancau din ei nu reuseau sa faca fata iar mirosul era ingrozitor. indemnurile preotului la milostenie crestina erau ignorate si cine nu avea aur nu primea nimic. Dupa o vreme, nu stiu daca s-a terminat aurul, sau oamenii nu mai aveau ce sa dea in schimb, destul ca la drumul spre oras s-a pus o poarta si orasenii nu mai erau lasati sa urce. Cativa au incercat sa urce cu forta, dar erau slabi ca niste stafii si nu se puteau pune cu muntenii hraniti si bine facuti. Dupa numai un an s-a vazut ca animalele nu mai fatau si nici copii nu se mai nasteau, asa ca nu ar mai fi dat cineva o bucata de carne nici pe kilograme de aur. Toata lumea credea ca toate astea se intampla mai ales din cauza lipsei de carne. Nici eu nu imi mai aduc aminte de gustul carnii, cu toate ca mama imi spune ca noi am fost indestulati si am avut aproape la fiecare masa ba un pui taiat, ba un ciolan de porc. De peste un an nu am mai vazut nici un orasean, numai munteni din satele din jur, dar nici ei nu prea aveau ce sa aduca la schimb. Painea si rezervele de carne afumata sau uscata se terminasera dupa o vreme si ele, asa ca oamenii au inceput sa culeaga si sa usuce pentru iarna din fructele padurii si ciuperci. Noi, copiii, mancam toata vara zmeura si mure, spre toamna treceam la alune si nuci. Culegeam ciuperci in nestire, pe care cei de acasa le puneau la uscat in siruri lungi deasupra sobei. Aveam noroc cu Joiana ca inca mai dadea lapte din belsug, malai mai aveam, asa ca am mancat toata toamna mamaliga cu branza si smantana. Dupa ce a dat zapada, din sat mai iesea numai bunicul sa mai caute cate ceva prin padure. Daca pe vremuri mai impuscase cate o salbaticiune, doua, in ultimul timp nici macar veverite nu mai reusea sa impuste. Capcanele le gasea neatinse si nimic viu nu ii mai iesise in cale de saptamani intregi. Mama si tata o ajutau pe Buna la treburile de pe langa casa, dar mai mult isi faceau de lucru, pentru ca, dupa ce au pregatit gramezile de lemne pentru iarna, altceva nu prea mai aveau de facut. Toata bogatia noastra era Joiana, dar altii nu aveau noroc nici de atat. Ne adunam cu totii acasa abia in timpul cinei. Bunicul venea de obicei ultimul, tropaia indelung in tinda sa se scuture de zapada, apoi se spala si se aseza langa noi, in capul mesei. Cand credea ca nu il vede nimeni cauta din priviri ochii bunicii si clatina numai din cap. Dupa cina i-am auzit odata stand de vorba cu voce soptita. &#8212; Nu stiu cum o vom scoate din iarna numai cu mamaliga cu lapte si cu hribi, ii spunea Mosul cu voce sugrumata de furie neputincioasa. &#8212; Mai avem malai destul, spunea cu voce domoala Buna. si cand nu vom mai face fata sunt sigura ca va trimite bunul Dumnezeu ceva sa ne scoata din necazul asta. in ziua cand am adus ingerul acasa, iesisem la sanius cu varul meu Sandel. Ne umpluseram buzunarele cu nuci si dupa ce coboram dealul in viteza, chiuind cat ne tinea gura, spargeam cateva nuci, beam de la fantana din capul satului cate o cana de apa rece ca gheata si porneam iar voiniceste pe deal. Dar pe inserate atat eu, cat si Sandel ne-am dus, ca in fiecare seara, in crangul cu aluni sa vedem ingerii. Soarele abia scapatase, asa ca inca nu cazuse niciunul. La fel ca noi, in alunis mai erau vreo cativa baieti si fete de varsta noastra. Am privit spre primele stele care incepeau sa sclipeasca deasupra noastra si mi-am tras sania mai aproape de Sandel. &#8212; in seara asta vreau sa prind un inger! i-am spus si l-am vazut cum face ochii mari. &#8212; O sa mori, spuse el infricosat. &#8212; Prostii de-ale oamenilor mari, i-am raspuns eu. Spun asta ca sa ne sperie. si in acelasi timp i-am aruncat sfoara de la sanie ca sa mi-o tina si eu am fugit acolo unde credeam ca va cadea primul inger. Am ajuns aproape in acelasi timp cu el si l-am prins de maini, rostogolindu-ne in zapada. Avea mainile calde si zambea, privind tot timpul in ochii mei. Nu s-a mai topit in aer si nici nu s-a mai scurs in pamant ca alta data, asa ca l-am luat in brate. Nu era mai greu decat un caine si dupa ce l-am luat in brate s-a prins cu bratele de gatul meu si mi se parea ca scoate un fel de sunete ca si cum ar fi uguit un porumbel. Dupa primele momente de buimaceala, vazand ca nu am patit nimic, fiecare baiat si fata a prins cate un inger si ne-am intors chiuind in sat. Cand am dus ingerul acasa Buna si-a facut cruce, iar Mosul meu s-a incruntat: &#8212; Ce-i cu aratarea asta aici? &#8212; E ingerul meu. Vreau sa il cresc si cand s-o face mai mare sa il iau de nevasta, ca, uite, e fata, am spus eu aratand spre sanii mici, abia imbobociti ai ingerului. Maica-mea a continuat sa isi faca cruci marunte, in timp ce tatal meu a inceput sa rada. Tot razand, m-a luat in brate si mi-a aratat spre inger. &#8212; Ma copile, ingerii nu au nici de unele ca noi, oamenii. Uite aici. si i-a desfacut cu degetele gura zambitoare. Sub buzele palide nu se vedeau nici dinti, nici limba, ci doar gingiile lipite. Cred ca de asta se dizolvau in aer asa de repede, pentru ca altfel ar muri de foame si de sete dupa numai o zi de viata. &#8212; Sunt ca emferidele, facuti sa traiasca numai o zi, spuse tatal meu, iar eu mi-am amintit ca el fusese pe vremuri profesor de biologie. Bunicul meu il lua de la taica-meu si il prinse de picioare, parca cantarindu-l. &#8212; Mai tarziu o sa ma duc sa caut capcanele de iepuri, asa ca mai bine il iau eu sa il duc in padure, la ai lui. Dezamagit de cele vazute, nu m-am mai impotrivit, asa ca bunicul a plecat cu el, si totusi se pare ca ingerul ne-a purtat noroc, pentru ca Mosul a gasit in seara aia un iepure mare de tot in capcane, lucru care nu se mai intamplase tare de mult. Buna a facut din toata saracia o mamaliguta si in timp ce mancam tocana de iepure cu smantana si cu mamaliga calda se parea ca viata era din nou frumoasa. &#8212; Sa aduci si maine unul, mi-a spus Mosul la terminarea cinei, ca vad ca ne-a adus noroc. Am fost si a doua seara si am adus un inger, si am fost mirat cand am vazut ca si oameni in toata firea se reped ca niste copii incercand sa ii prinda. Nu reuseau de prima data, dar nu s-au dat batuti si pana la urma fiecare s-a intors acasa cu ingerul lui. Ce inseamna sa fii copil si sa crezi tot ce spun cei mari. Aproape trecuse iarna si noi mancam seara de seara carne dulce de iepure, si nici o banuiala nu trecea prin capul meu de copil ascultator, pana intr-o zi cand am vazut ca mata noastra roade o aripa care mi s-a parut a fi de gaina, dar de unde gaina, cand ultima o mancaseram cu peste un an in urma. M-am apropiat mai mult si am vazut ca era o aripa de inger. Chiar si atunci i-am crezut pe ai mei cand mi-au spus ca probabil mata a prins ea singura un inger. La numai cateva saptamani dupa asta mata noastra a fatat patru pui dolofani si toti cei din sat au venit sa-i priveasca cu ochii mari si plini de speranta. &#8212; Minune dumnezeiasca, spuse preotul. Dumnezeu in marea lui mila si-a sacrificat fiul pentru a ne salva sufletele, iar acum si-a sacrificat ingerii pentru a ne salva trupurile nevolnice. - Nu stiu ce vorbesti, parinte, spuse morocanos Mosul, cu ochii la mine. Noi doar avem noroc ca prindem multi iepuri. Dar din vorba in vorba, pana la urma ma lamurisem si eu cum sta treaba, asa ca nu am zis nimic cand bunicul l-a invitat pe preot la cina. Noi eram obisnuiti cu tocanita de iepure cu smantana, dar preotul, cand a dat de gustul ei, parea ca nu se mai satura si a cerut a doua portie si a mancat-o cu ochii in lacrimi. &#8212; iarta-ne, Doamne, spuse el si stropi din tocana i-au sarit pe barba din cauza poftei cu care manca. iarta-ne, Doamne, ca nu stim ce facem. Nu credeam vreodata ca voi ajunge sa mananc tocana de ingeri cu smantana, izbucni el in lacrimi, dar fara sa se opreasca din mancat. Mi-a adus aminte de copilul din poezia "Moartea caprioarei" si m-am ridicat brusc de la masa si am iesit afara. Cei din incapere au privit dupa mine vinovati fiindca au crezut ca plang dupa ingerii sacrificati, dar pe mine ma bufnea rasul: numai de tocana de ingeri cu smantana nu mai auzisem vorbindu-se pana atunci, asa ca mi-am inabusit rasul cand a iesit dupa mine mama. Ca sa ma imbuneze, mi-a spus cu o voce soptita sa ma bucur pentru ca in curand o sa am un fratior. Eu nu m-am mai mirat absolut deloc si am privit in sus spre stele, de unde se parea ca vin in ultima vreme toate bucuriile noastre. | index 'pageview'); 